แนวโน้ม SET ปรับฐาน หลัง “เฟด” ส่งสัญญาณขึ้น ดบ. เร็วกว่าคาด
แนวโน้ม “ดัชนี” เช้านี้ปรับฐานตามตลาดภูมิภาค หลัง “เฟด” ส่งสัญญาณขึ้นดบ.เร็วกว่าคาด 1 ปี และยังคาดว่าเฟดจะมีการปรับขึ้นอัตราดอกเบี้ยถึง 2 ครั้งในปี 2566
17 มิ.ย. 2564

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้คาดว่าจะแกว่ง Sideway ถึง Sideway Down โดยตลาดมีโอกาสที่จะปรับฐานเช่นเดียวกับตลาดหุ้นในภูมิภาคเอเชียที่เช้านี้ต่างปรับตัวลงราว -0.2% ถึง -1.0% หลังจากที่ธนาคารกลางสหรัฐฯ (เฟด) ส่งสัญญาณว่าการปรับขึ้นอัตราดอกเบี้ยอาจเกิดขึ้นในปี 2566 ซึ่งเร็วกว่าที่คาดการณ์ไว้ 1 ปี และยังคาดว่าเฟดจะมีการปรับขึ้นอัตราดอกเบี้ยถึง 2 ครั้งในปี 2566
นอกจากนี้ เฟดยังได้เริ่มหารือกันเกี่ยวกับการปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE) ซึ่งเป็นการแสดงให้เห็นว่านโยบายการเงินเริ่มปรับเข้าสู่ภาวะปกติแล้ว ดังนั้นตลาดฯคงจะต้องปรับเปลี่ยนการลงทุนไปด้วย
พร้อมให้แนวรับ 1,610-1,600 จุด ส่วนแนวต้าน 1,633-1,637 จุด